માળીયાહાટીના : ખંભાળીયા ગામે ગત મોડીરાત્રે છ સિંહ પરિવાર આવી ચડી બે ગાયોનું મારણ કરતા ગામ લોકાના ટોળા એકઠા થતા સિહોના ટોળા પૈકી એક સિહણ ઘરમાં ઘુસી જતા લોકોએ બારણુ બંધ કરી વનવિભાગને જાણ કરતા વનવિભાગએ રેકસ્યુ ટીમની મદદથી સિંહણને એરગન વડે બેભાન કરી પાંજરે પુરી હતી  ખંભાળિયા ગામે ગત મોડીરાત્રેના નજીકના બાબરાબીડમાંથી છ સિંહોનું ગ્રુૃપ ચડી આવી ગામની વચ્ચોવચ્ચ બે ગાયોનું મારણ કરી મીજબાની માણતા હોય આ વાત માત્ર ૯૦૦ થી ૧૦૦૦ની વસ્તી ધરાવતા ગામમાં પ્રસરી જતા લોકોના ટોળા સિહ જોવા માટે એકઠા થયા હતા ત્યારે સિહ પરિવાર લોકોની ચહલ-પહલ જોઈને વ્યાકુળ થઈ ગયો હતો અને અંધારામાં લપાઈને બહાર નીકળવા મથી રહ્યો હતો.